Diari Oficial de la Generalitat Valenciana


Sumari del DOGV 5112, del 11-10-2005 (2005/11764)

RESOLUCIÓ de 8 de juliol de 2005, de la Conselleria d'Economia, Hisenda i Ocupació, per la qual s'autoritza determinada generació de crèdit, per un import de dos milions cent trenta-sis mil tres-cents seixanta euros i seixanta-un cèntims (2.136.360,61 €), per transferències del Servef per al programa Salari Jove. Expedient 06.017/2005. 085.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5112

Data del DOGV
:   11-10-2005

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2005/11492


Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 8 de juliol de 2005, de la Conselleria d'Economia, Hisenda i Ocupació, per la qual s'autoritza determinada generació de crèdit, per un import de dos milions cent trenta-sis mil tres-cents seixanta euros i seixanta-un cèntims (2.136.360,61 €), per transferències del Servef per al programa Salari Jove. Expedient 06.017/2005- 085. [2005/A11110]
  
L'Ordre de 18 de febrer de 2005, de la Conselleria d'Economia, Hisenda i Ocupació per la qual es convoquen les ajudes del Programa de Foment d'Ocupació Salari-Jove, per a l'exercici 2005, a fi de promoure la contractació de joves desocupats per a l'execució d'obres i/o servicis d'interés general i social, per mitjà de la concessió d'ajudes i subvencions a càrrec dels pressupostos del Servef, en l'article 2 inclou entre els possibles beneficiaris d'estes subvencions els òrgans de l'administració de la Generalitat Valenciana.
  
Una vegada resoltes les sol·licituds presentades pels distints òrgans, cal generar crèdits per les subvencions concedides a les distintes conselleries per a donar cobertura a les corresponents contractacions. L'import total a transferir pel Servef ascendix a 2.136.360,61 euros.
  
D'altra banda, i per a facilitar el tractament homogeni de totes les contractacions que es duguen a terme dins d'este programa, així com el seguiment de la seua execució, es considera oportú habilitar, dins de la secció 20, «Despeses diverses», el servici 02, un programa pressupostari diferenciat, el 322.60, denominat Salari Jove GV, així com un centre de despesa per cada una de les seccions pressupostàries afectades.
  
A este efecte i en virtut del que disposen els articles 17 i 19 de la Llei 14/2004, de Pressupostos de la Generalitat Valenciana per a l'exercici 2005, resolc:
  
Primer
  
S'autoritza l'augment del pressupost d'ingressos, en l'aplicació 410.05, «Transferències corrents d'entitats autònomes de la GV. Servef», per un import de 2.136.360,61 euros.
  
Segon
  
S'autoritza l'habilitació, en la secció 20, d'un nou servici, el 02, i del programa pressupostari 322.60, Salari Jove GV, i la dotació en este del capítol 1, article 19, per un total de 2.136.360,61 euros.
  
València, 8 de juliol de 2005.- El conseller d'Economia, Hisenda i Ocupació: Gerardo Camps Devesa.